Head-Smashed-In Buffalo Jump

Head-Smashed-In Buffalo Jump (doslova „útes na lov bizónov, pri ktorom bola rozbitá hlava“) je názov útesu (anglicky buffalo jump – útes na lov bizónov) a prírodnej pamiatky v Kanade na úpätí Skalnatých vrchov. Tento okolo 300 metrov dlhý zráz dlho používal indiánsky kmeň Čiernonožcov (angl. Blackfoot) na lov bizónov. Stáda bizónov hnali až k zrázu do ktorého bizóny padali a následkom zranení boli ľahkou korisťou pre lovcov. V roku 1968 sa toto územie stalo národnou historickou pamiatkou a v 1979 provinčnou pamiatkou. Vďaka svojej vysokej kultúrnej hodnote bola táto oblasť v roku 1981 zapísaná na zoznam svetového dedičstva UNESCO. V roku 1987 tu bolo otvorené interpretačné centrum a múzeum. Externé odkazy Oficiálna stránka UNESCO Oficiálna stránka Zdroj Tento článok je čiastočný alebo úplný preklad článku Head-Smashed-In Buffalo Jump na českej Wikipédii.